นักท่องเที่ยวเดินทางเข้าประเทศไทย ผ่านท่าอากาศยานสุวรรณภูมิ เตรียมฉลองปีใหม่อย่างต่อเนื่อง
ที่ท่าอากาศยานสุวรรณภูมิ บรรยากาศนักท่องเที่ยวต่างชาติเริ่มทยอยเดินทางเข้าประเทศไทยอย่างต่อเนื่อง ขณะที่ช่วงประตูผู้โดยสารระหว่างประเทศเต็มไปด้วยนักท่องเที่ยวที่พึ่งลงมาจากเครื่องบิน ซึ่งส่วนมากต้องการเดินทางมาฉลองวันหยุดยาวในเทศกาลส่งท้ายปีเก่าต้อนรับปีใหม่ 2566ขณะที่ ทางท่าอากาศยานสุวรรณภูมิ คาดการณ์ไว้ว่า ในช่วงเทศกาลปีใหม่ ระหว่างวันที่ 29 ธันวาคม 2565 - 4 มกราคม 2566 (รวม 7 วัน) จะมีจำนวนผู้โดยสารที่เดินทางผ่านท่าอากาศยานสุวรรณภูมิรวมทั้งสิ้นจำนวน 1,019,681 คน หรือเฉลี่ยวันละประมาณ 145,000 คน  แบ่งเป็นผู้โดยสารระหว่างประเทศ (รวมขาเข้า-ออก) จำนวน 771,244 คน และผู้โดยสารภายในประเทศ (รวมขาเข้า-ออก) จำนวน 248,437 คน และมีเที่ยวบินรวมทั้งสิ้นจำนวน 5,443 เที่ยวบิน  หรือเฉลี่ยวันละ 778 เที่ยวบิน โดยมีสายการบินขอเพิ่มเที่ยวบินพิเศษและเช่าเหมาลำ (Extra &amp; Charter Flight) อีก 79 เที่ยวบินสำหรับท่าอากาศยานสุวรรณภูมิ มีบริการระบบขนส่งรถสาธารณะที่เชื่อมต่อกับสนามบินหลายรูปแบบ เช่น รถแท็กชี่ รถไฟฟ้า รถโดยสารสาธารณะต่างๆ และรถลีมูซีนของสนามบิน